JohanHeinsen/ENO huggingface dataset:
Lolland-Falsters Stifts-Tidende, 1828-11-21
Grækenland. J Følge Efterretninger fra Corfu af 21de f. M., vaier, foruden de 3 forbundne Magters Flag, nu ogsaa den græske Fane paa de af Franskmændene besatte moreotiske Fæstningers Volde; men efter Beretninger fra London af 8de d. M., skal Østerrig have gjort de alvorligste Forestillinger mod Franskmændenes Besættelse af disse Pladse, saavelsom mod den russiske Dardanel-Blokade, der troes at skade dets Handel meget.
Lolland-Falsters Stifts-Tidende, 1828-11-21
Det franske Linieskib Trident, paa hvilket var taget 1,200,000 Fraaker ombord for den franske Hær og Flaade i Morea, skal den 1ste November og Aftenen være gaaet under Seil fra Toulon til Navarino, tilligemed en kongelig Brig, en Goelette og 15 Transportskibe. Samme Tid heed det, at de til Forstærkning bestemte Tropper skulde afseile den 15de d. M. Det lader imidlertid ikke, som om Sultanen har opgivet at kjæmpe mod Grækerfolket, da han, meget opbragt paa Franskmændene, skal have befalet 30,000 Tyrker og Albanesere at sætte sig i Marsch til Morea. Meget vil disse, om de end komme der, ikke være i Stand til at udrette; thi foruden den franske Besætning, har Grækerne selv temmelig Styrke. Jtalienske Blade beregne nemlig det græske Fastlands Befolkning, forsaavidt det er i Opstand mod Porten, til 600,000 Mennesker, og deriblandt 40,000 Vaabendygtige. Paa Morea regner man 700,000 Mennesker, hvoraf 70,000 ere Vaabendygtige, og paa Øerne 300,000, af hvilke 80,000 ere Vaabendygtige, 20,000 Søfolk derunder indbegrebne.
Lolland-Falsters Stifts-Tidende, 1828-11-21
Jndenlandsk. Ved den offentligt foretagne Trækning af det 81de kongelige kjøbenhavnske Classelotteries 5te Classe blev Mandagen den 17de Novbr. 1828, overeensstemmende med Planen, udtrukket 30 Nummere, hvilke udkom i følgende Orden: No. 58. 220. 88. 196. 200. 184.
Lolland-Falsters Stifts-Tidende, 1828-11-21
Kjøbmand og eligeret Borger i Storeheddinge, Peder Svendsen, har under 18de October sidstl. oprettet et Gavebrev, hvorved han, til vedvarende Erindring om Deres kgl. Høiheders høie Formælingsfest dette Aars 1ste November og til en offentlig Stiftelses Jndretning, skjænker, bortgiver og aftræder, sit i Byens Vestergade beliggende Huus, bestaaende af 24 Fag Bindingsværk, indrettet til 8 smaa Familiers Beboelse, med et Stykke Haugejord til enhver af disse. – Hs. Majestæt Kongen, som med allernaadigst Velbehag har erfaret dette Beviis paa Kjøbmand Peder Svendsens patriotiske Sindelag, vil have det af ham udstædte Gavebrev forsynet med aldeles gratis Confirmation.
Lolland-Falsters Stifts-Tidende, 1828-11-21
Kornudførselen fra Kjøbenhavn er endnu bestandig meget betydelig, og derved indkommer daglig saa megen Banco, at der paa Børsen findes flere, der ville sælge end kjøbe denne Artikel. Nogle have villet vedde, at vor Cours vil gaae til 198 og at den Periode, som engang har været, atter vil indtræffe, at man udenlands vil betale Opgield paa vore Banksedler.
Lolland-Falsters Stifts-Tidende, 1828-11-21
Søndagen den 9de d. M. var Skuespilhuset i Kjøbenhavn saa tomt, at de ældste Folk ikke mindes en lignende Tomhed, især ved et Syngestykkes Opførelse. Som Aarsag hertil angives, at der just samme Aften var Bal i adskillige Klubber, og gaves Forestillinger paa Nørrebroes Theater. Ogsaa den til Onsdagen derpaa anmeldte Concert af Hr. Capelmusicus Barth kunde, paa Grund af indtrufne Forhindringer, ikke gives, og maatte indtil videre udsættes.
Lolland-Falsters Stifts-Tidende, 1828-11-21
Til Opførelse paa det kongelige Theater er antaget: Majoren og Frøkenen, orginalt Lystspil i 3 Acter af en Anonym; Don Juan, originalt Lystspil i 5 Acter af Hr. Lector Dr. Hauch; Østergade og Vestergade, eller: det er Nytaarsdag i Morgen, originalt Lystspil i 3 Acter af Forfatteren til: "Tre Maaneder efter Brylluppet," og Arvingerne, original Vaudeville i een Act af en Anonym.
Lolland-Falsters Stifts-Tidende, 1828-11-21
Den 7de d., Kl. 8 om Aftenen, udbrød Jldebrand i Stedet No. 54 paa Kjøbenhavns Nørrebroe, tæt ved de mosaiske Troesbekienderes Kirkegaard, i en derværende Beenpulver=Fabrik. Det saakaldte Beenhuus, hvori Benene gjemtes, afbrændte aldeles.
Lolland-Falsters Stifts-Tidende, 1828-11-21
Ved Høitidelighedens Begyndelse indtraf det sørgelige Uheld i Sorøe, at en Snedkersvend mistede begge Tommelfingre derved, at to Carduser med Krudt, hvoraf han har en i hver Haand, fængede i det Øieblik han vilde bringe dem hen til Kanonerne. Han skal have flere Børn i Kjøbenhavn. Over Bordet paa Akademiet indsamledes 38 Rbd. og ved et af Byfogden, Hr. Overanditeur Gyldenfeldt, foranstaltet borgerligt Middagsselskab ligeledes 18 Rbd. til denne beklagelige Mands Understøttelse.
Lolland-Falsters Stifts-Tidende, 1828-11-21
Den 13de d. M. hædrede Ribe Cathedralskoles Disciple, ved et Fakkeltog, Hr. Rector Thorups Udnævnelse til Professor. Under blæsende Musik og 18 Faklers Lue begave de sig fra Skolen til Rectorresidentsen, foran hvis Hovedbygning Toget opstillede sig, dannende et T og affang, accompagneret af Musikken, en af dem til denne Fest forfattet latinsk Sang i saphisk Versmaal. Derpaa fremtraadte Skolens Dux og fremsagde med lydelig Røst: Vive valeqve carissime Professor, hvorpaa fulgte et hjerteligt Hurra af hele Toget, som da begav sig tilbage til Skolen, ledsaget af en talrig Mængde Tilskuere. Skpr. Wentzel Torn, kommende fra Hull, har ved Forbiseilingen udlosset til Kjerteminde endeel Gods af en i Søen drivende Vrig. Godset bestaaer i 45 Sække med Hvede, 9 dito med Havre, en stor Deel Skibsinventarium, samt 4 Sibskister, tildeels med gamle Klæder.
Lolland-Falsters Stifts-Tidende, 1828-11-21
Den 4de d. M. om Aftenen ved Solens Nedgang faaes fra Skagen en Flaade af omtrent 30 Seilere, meest Brigger og Skonnerter, at passere Sønder fra Revet. Flere Skibe øinedes i det Fjerne. Vinden S., tykt ved Horizonten med Smudsregn.
Lolland-Falsters Stifts-Tidende, 1828-11-21
Kjøbenhavns Børs-Cours, den 18de November. Hamborg 2 M. - , a vista 205. – Spec. 209. Specier solgtes til 12 Mk. 8 1/2 s. - Bank-Disconto 4 Procent. - Norske Speciessedler pr. 100 Specier 147 1/2 a 148 Rbd. Sedler. Svenske Sedler pr. Rigsdaler Rigsgjæld 53 Rbs. Tegn. - 4 Procents kongelige Obligationer (uden Renter) 83 1/2 a 84 Rbd. Sedler. Dito Dito 80 1/2 a 81 i Banco. - Nationalbank-Obligationer (af Laanet 4de Februar 1820) 102 a 102 1/2 Rbd. r. S. Dito Dito 107 a 107 1/2 Rbd. Sedl. - 4 Proc. uopsigelige Rigsbank=Obligationer, Renter pr. 6te Januar, 99 a 100 Rbd. r. S. - 6 Proc. norsk Laan ved Hambro & Søn 106 a 106 1/2 i Banco. 4 Proc. ny norske Obligationer ved Dito, lydende paa rede Sølv, 98 a 98 1/2 Rbd. r. S. 4 Proc. Dito Dito 94 1/2 a 95 i Banco. - Asiatiske Actier - Rbd. Sedl. 3 Proc. ny danske Obligationer 59 1/2 a 60 L. St. (1 L. Sterl. beregnet til 14 Bancomark) Doctissimo et plurimum reverendoDro T. Trojel, Professori, et Rectori scholæ Neocopiensis. vigilantissimo. Macte pius qvo Te Princeps decoravit honore, Dum statuit, bone Vir, præmia digna Tibi. Constatenim, qvam sis sidus, vigilansqve Magister. Qvamqve vigil juvenum sit Tibi cura simul. Hinc bene proficiunt, pateat qvod cuivis aperte, Artibus ingenuis, moribus at ve bonis. Optima sic Tibimet certo monumenta parabis, Qveis satis enteant lausqve decusqve Tuum. Oprecor, albescant sero Tua tempora canis! Et vigens patriæ, Docte, Tuisqve diu
Lolland-Falsters Stifts-Tidende, 1828-11-21
Bekjendtgjørelser. Saavel for de, som have Læder hos mig til Beredning, som for Andre, der ville forunde mig saadant Arbeide, bekjendtgjøres, at jeg boer tæt uden for Mariboe vestre Port. Billig og reel Behandling skal være Formaal for mine Bestræbelser. J. Rolfsted, Garvermester;
Lolland-Falsters Stifts-Tidende, 1828-11-21
forhen forestaaet Kjøbmand Hørups Garveri.
Lolland-Falsters Stifts-Tidende, 1828-11-21
At jeg nu har taget Bolig i min Gaard her i Byens Østergade, hvor forhen har været Apothek, det undlader jeg ikke at bekjendtgjøre. Enhver, som vil unde mig Søgning, kan være forvisset om at nyde reel Behandling. Mariboe, den 17de November 1828. C. Andresen, Kjøbmand.
Lolland-Falsters Stifts-Tidende, 1828-11-21
Auctioner. Løverdagen den 29de November førstkommende, om Formiddagen Klokken 11, bliver i Nyekjøbing Hospital ved offentlig Auction bortsolgt, af Stiftelsens Korn Beholdning af dette Aars Afgrøde, 50 Tønder Hvede, 500 Tønder Byg og 80 Tønder Havre. Conditionerne erfares hos Forstanderen. Nyekjøbing paa Falster, den 18de November 1828. Møller.
Lolland-Falsters Stifts-Tidende, 1828-11-21
Efter Begjering af Skifteretten, bliver den Stervboet efter Møller Anders Carlsen tilhørende og i Vestenskov Sogn beliggende Stub=Mølle, i Almindelighed Rudbjerggaards Mølle kaldet, med tilhørende Vaaningshuus og Jordlod, ansat til 1 Tønde 1 Skpe. 2 Fdk. 1 Alb. Ager og Engs og 1 Tønde 1 Skpe. Mølleskylds Hartkorn, bortsolgt ved trende offentlige Auctioner, som afholdes paa Raadstuen her i Byen Torsdagene den 27de d. M., samt den 4de og 11te December d. A., Formiddag Kl. 10 slet. Conditionerne ere forinden Auctionerne til Eftersyn paa mit Contoir, og Eiendommen, der strax kan tiltrædes naar det gjorte høieste Bud er approberet, kan ligeledes tages i Øiesyn, af de Lysthavende. Nakskov, den 20de November 1828. Pontoppidan.
Lolland-Falsters Stifts-Tidende, 1828-11-21
Jndkaldelser.
Lolland-Falsters Stifts-Tidende, 1828-11-21
Creditorerne i Stervboet efter Huusmand Peder Jensen Møller i Ourehoved og hans ved Døden ligeledes afgangne Enke Ane Nielsdatter indkaldes herved med 12 Ugers Varsel, til at anmelde deres Fordringer paa Boet for undertegnede Skifteforvalter. Falster Birks Contoir i Nyekjøbing, den 15de November 1828. C. G. Krüger.
Lolland-Falsters Stifts-Tidende, 1828-11-21
Bortkommen. Her fra Gaarden er for omtrent 14 Dage siden bortgaaet 4 Stkr. Ungsviin, omtrent 1/2 Aar gamle, af portugisisk Race, uden Mærke, og da disse ei have været at finde her i Egnen, saa anmodes Enhver hvor de forefindes, at tage dem i Forvaring og paa en eller anden Maade underrette mig herom, hvorpaa jeg skal lade Svinene afhente og betale en billig Godtgjørelse, saavel for Uleiligheden, som for hvad der kan være medgaaet til deres Underholdning. Fuglsang, den 18de November 1828. Friderichsen.
Lolland-Falsters Stifts-Tidende, 1828-11-25
Lollands og Falsters Stifts Kongelig alene privilegerede. Addressecontoirs Efterretninger. anseeligste Togtyvende Aargang. Nummer 94. Udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1828-11-25
Udenlandsk. Russisk-tyrkiske Anliggender. J Følge Skrivelse fra Bucharest, var der den 20de October i to Dage i Retningen af Silistrig hørt en vedvarende Kanonade og Jlden syntes at vedligeholdes Nat og Dag. Der formodedes tillige, at de russiske Tropper havde bragt Beleiringsskytset i Batterierne og vare rykkede Pladsen meget nær. Tyrkerne i Silistria angives til 24,000 Mand og det russiske Beleiringscorps til i det Mindste 30,000. Den 16de October skal en meget blodig Træfning have fundet Sted paa Veien til Aldos, omtrent 3 Dagmarscher fra Varna, imellem en Deel af den russiske Armee, som forfulgte Omer Paschas Corps paa dets Tilbagetog, og Tyrkerne, hvorved de Sidste have lidt meget.
Lolland-Falsters Stifts-Tidende, 1828-11-25
En den 13de d. M. igjennem Cöln ilende engelsk Coureer har der udbredt den Efterretning, at Schumlavar tagen af Russerne; men at disse havde mistet 18,000 Mand. Hvor usandsynlig denne Efterretning end synes at være, kan der dog ligge noget Sandt til Grund, da det ikke er umuligt, at der har fundet en Forvexling Sted med Silistrig.
Lolland-Falsters Stifts-Tidende, 1828-11-25
Adskilligt. D. Miguel, Portugals nærværende Plageaand, har ved en Coureer fra Grev da Ponte i Paris faaet sine Skrivelser til Kongen af Frankrig, Kongen af Preussen, og Keiseren af Østerrig uaabnede tilbage. Miguel fik herover et Slagtilfælde og beskadigede sig ved Faldet, saa at der maatte anvendes Blodigler og andre Hjælpemidler. Dog, Dagen efter var han igjen rask.
Lolland-Falsters Stifts-Tidende, 1828-11-25
Kongen af Englands Sundheds-Tilstand vedbliver at være maadelig.
Lolland-Falsters Stifts-Tidende, 1828-11-25
Tirsdagen den 25 November 1828.
Lolland-Falsters Stifts-Tidende, 1828-11-25
Den 11de denne Maaned afreiste Storfyrst Constantin fra Warschau til Petersborg.
Lolland-Falsters Stifts-Tidende, 1828-11-25
Enkekeiserinden af Rusland afgik ved Døden den 5te d. M. Fra Rusland er nu udstædt Bekjendtgjørelse om, at saavel Armeen som Flaaden er forsynet med de fornødne Læger. 12 af de i Varna erobrede Kanoner skal, til Minde om den tappre polske Monark Wladislaus, som faldt for denne Fæstning for fire Aarhundreder siden, opstilles i Warschau.
Lolland-Falsters Stifts-Tidende, 1828-11-25
Den 26de f. M. besøgte Jussuf Pascha Skuespilhuset, i Odessa og syntes at finde megen Fornøielse i Forestillingen. Ønsket at faae ham, der medvirkede saameget til Varnas Overgivelse, at see, havde lokket en Mangfoldighed af Tilskuere til Skuespilhuset. (Saa gaaer det, Mennesket bliver een Tid beundret ved gode, en anden Tid formedelst slette Handlinger. J hvilken Henseende Jussuf Pascha har forskaffet sig Beundring, tør man ikke bestemme.)J Berlin er nu præget en Medaille i Sølv og Bronze, til Minde og Varnas Jndtagelse.
Lolland-Falsters Stifts-Tidende, 1828-11-25
En rettænkende Tyrk skal nu have beskreven Sultanen de uhyre Grusomheder, Musselmændene paa Øen Candia have udøvet mod Grækerne.
Lolland-Falsters Stifts-Tidende, 1828-11-25
Den bayrenther Tidende har yttret Formening om, at Seraskieren Hussein Pascha er ingen Anden, end Napoleon.
Lolland-Falsters Stifts-Tidende, 1828-11-25
Mange franske Fabrikarbeidere staae nu i Begreb med at gaae til Grækenland, hvorhen de vil ledsage deres Fabrikherrer.
Lolland-Falsters Stifts-Tidende, 1828-11-25
Alle i Nizza og Marseille værende neapolitanske Fartøier have faaet Tilladelse til at tjene Frankrig.
Lolland-Falsters Stifts-Tidende, 1828-11-25
Paa Kongen af Frankrigs nu forestaaende Fødselsdag skal alle politiske Forbrydere der i Riget sættes paa fri Fod.
Lolland-Falsters Stifts-Tidende, 1828-11-25
En Broder af Jbrahim Pascha er, tilligemed nogle unge Ægyptere, fra Alexandrien ankommen til Toulon. De agte sig til Paris.
Lolland-Falsters Stifts-Tidende, 1828-11-25
Den 11te dennes vare Kornpriserne i London dalede noget.
Lolland-Falsters Stifts-Tidende, 1828-11-25
Siden Neapels mislykkede Anfald paa Tripolis tør ingen af dets Handelsfartøier vise sig paa Havet, uden at udsætte sig for at blive tagne af findtlige Corfarer.
Lolland-Falsters Stifts-Tidende, 1828-11-25
Den 4de d. M. blev Rigsdagens Aabning i Sverrig, offentlig proclameret i Stokholm ved Rigsherolden.
Lolland-Falsters Stifts-Tidende, 1828-11-25
Jndenlandsk. Et Gulvteppe, som Kiels unge Damer have forarbeidet og havt den Ære at oversende Hendes kongelige Høihed Prindsesse Wilhelmine, har en Prospect af Kiels Slot, med det danske Vaaben over, Alt indfattet med Blomsterkrandse og Arabesker. Det er 9 Alen langt og 8 Alen bredt.
Lolland-Falsters Stifts-Tidende, 1828-11-25
En 14aarig Datter af Madame Houmann i Horsens styrtede i Aaen samme Sted den 1ste dennes om Aftenen ved at betragte Jlluminationen. Hun druknede, uagtet den hurtigste Hjælp og alle anvendte Rednings forsøg.
Lolland-Falsters Stifts-Tidende, 1828-11-25
J viborger Samler læses under Jndsendt Følgende: Redacteuren af Aarhuus Avis, som nylig for et Øieblik foruroligede Beboerne her i Amtet ved en Efterretning om vor almeenelskede Stiftamtmands Forflyttelse andet Sted hen, og senere af egen Magtfuldkommenhed har afsat stakkels Klokker Heegaard fra sit Embede, har nu i No. 173 af sit Blad anmeldt Udnævnelsen af ikke færre end 5 Statsraader til Conferentsraader, som ikke findes anførte i Collegialtidenden. Hvad nu Klokkeren angaaer, da kan maaskee Saadant gaae og komme; men naar Talen gjentagne Gange er om Landets hæderligste Mænd, da er vistnok Sagen af en anden Beskaffenhed, og man tør vel uden Ubeskedenhed opfordre Hr. Overkrigscommissairen (Redacteuren af bemeldte Avis) til at anføre sin Hjemmel.
Lolland-Falsters Stifts-Tidende, 1828-11-25
Den 17de Octbr. seilede paa Helsingørs Rhed det danske Fregatskib "Thetis," ført af Capt. Kock, saaledes paa den engelske Skonnert "Ossian, Capt. Mill af Montrose, at begge maatte see at komme til Kbhvn. for at blive reparerede.
Lolland-Falsters Stifts-Tidende, 1828-11-25
J Hempels Avis findes følgende Avertissement: "En Tjenestekarl søges efter følgende Bestemmelser: Han maa være midaldrende, have tjent og udtjent ved Carall riet, han maa ei være drikfældig, det vil ei alene betyde, at han kan drikke meget uden at blive beruset (som ofte ansees for ædruelig), men han maa i ingen Henseende have Anlæg til Drik, ligeledes maa han ei røge, snuse eller skraae, hverken hemmelig eller aabenbar, ei spille nogen Slags Spil, det være sig Kort eller Terninger, ei sætte i Lotteri og ei spille Kegler; han maa have Villie og Lyst saavel til Hestevartning som til andet passende Arbeide, være ufortrøden baade Dag og Nat, det maa være et fredeligt, roligt, reenligt, ordentligt, aarvaagent og tarveligt Menneske, men for Alt ingen Løgner, Skinhellig eller Hykler; han maa kunne beskjeftige sig hjemme, uden at afholdes ved Tvang fra enhver unyttig Løben efter offentlige Forlystelser og Gjøgleri; han maa forstaae at læse og skrive sit Modersmaal. Den Søgende maa være ugivt og ei forlove sig i to Aar, eller og om det var længer desbedre. At Hoved=Laster ei her benævnes, ansees som en Selvfølge af førstnævnte Fordringer. Sluttelig forlanges, at han maa ride godt og have Lyst dertil, tillige om muligt være Professionist, helst Skræder. – Paa Lønnen, som forlanges, ansees ei, og skal i saa Henseende enhver billig Fordring blive nøiagtig opfyldt. Skulde et sligt Subject være til uden for Jdealernes Land, da vilde samme melde sig i portofri Breve, aflagde paa Addressecontoiret i Odense, med Udskrivt: Vivat den 1ste Mai, hvorefter det Nærmere kan afhandles. Attestationer fra Fortiden forlanges ikke, kun en god Vandel i den nærværende Tid er det bedste Skudsmaal.
Lolland-Falsters Stifts-Tidende, 1828-11-25
Natten til den 8de f. M. blev i Udbyneder, 3 Miil nordost for Randers, begaaet et Drab. Følgende ere de i Andledning af denne Forbrydelse oplyste Omstændigheder: Den 8de October skeete Jndberetning fra Sognefogden i Udbyover til Herredscontoiret om, at Gaardmand paa Udbyover Mark, Niels Jørgensen, var samme Dags Morgen funden død ved Udbyneder, Kirke. Besigtelsen af Liget gav strax Mistanke om et Drab, i det Huden, der bedækker Cranium, var revnet indtil omtrent 5 Tommers Længde. J Forhøret, der varede indtil Midnat, blev det oplyst, at Niels Jørgensen endnu levede om Morgenen, indtil omtrent Kl. 9, og at adskillige Personer havde talt med ham, hvorhan laae ved Kirken; men at han, efter disses eenstemmige Udsagn, Jnter havde yttret om, hvo der havde mishandlet ham. Han klagede ikkun over at befinde sig meget daarlig og at lide af Tørst; hvorfor en Kone bragte ham Vand, som han nød Noget af og derpaa opgav Aanden. Hun var ogsaa den Eneste, der viste Barmhiertighed imod ham, da alle Andre, som kom der forbi, lode ham hjælpeløs ligge, formodentlig fordi han var en meget forhadt Person, og allerede oftere tilforn i beruset Tilstand havde tilbragt Natten under aaben Himmel. For Resten blev der hverken i dette, eller i de tvende efterfølgende Dages continuerede Forhør, hvorved der i Alt afhørtes 22 Deponenter, opdaget Videre, end at den Dræbte havde Tirsdagen den 7de, om Aftenen, været tilstede i Udbyneder Kro, i Forening med endeel af Sognemændene, samt at de omtrent Kl. 9 vare gaaede hjem hver til Sit, uden at Nogen vilde kjende til Maaden, hvorpaa Niels Jørgensen var kommen af Dage. Jnden Obductionsforretningen (den 14de) tog sin Vegyndelse, blev en Karl ved Navn Thomas Nielsen, om hvem den constituerede Herredsfoged ved hemmelig Efterforskning havde hørt, at han skulde kjende Noget til Sagens Sammenhæng, afhørt, og forklarede da: at der om Aftenen den 7de havde været Tummel i Kroen, og at endeel af de Tilstedeværende havde skuppet og stødt Niels Jørgensen fra Sted til andet; samt flere Gange kastet ham en Saltpose i Hovedet. Siden havde han seet Sognefogden fra Udbyover og tvende Tjenestekarle følge med Niels Jørgensen ned af Udbyneder Gade, og 5 Minuter efter hørt tvende Skrig i Retning fra Kirken. Da denne Omstændighed blev bekræftet af flere, og Obductionsforretningen netop skulde begynde, lod Man bemeldte trende mistænkte Personer overvære samme, uden at der dog kunde opdages Noget i deres Adfærd, med Undtagelse af den ene af Karlene, et ungt Menneskee ikkun paa 17 Aar, som blev rød og forlegen.
Lolland-Falsters Stifts-Tidende, 1828-11-25
Ved Obductionsforretningen fandtes der i Hovedet 5 Huller, og Cranium var, under den foran omtalte store Læsion, spaltet i forskjellige Retninger, ligesom der og saa fandtes en Fordybning paa samme, frembragt ved Slaget. Efter en kort nægtelse, tilstod hiin 17aarige Knøs, at Sognefogden fra Udbyover, tvende Tjeneste karle (hvoraf den ene fra Overgaard), en Smed og en Huusmand fra Udbyneder vare fulgte med Niels Jørgensen, og da de vare komne paa Kirkebakken havde de givet sig til at prygle paa ham med deres medhavende Stokke. Selv nægtede Knøsen at have slaget ham; men dette er modsagt af de Øvrige, som ogsaa siden Alle gik til Bekjendelse, hvilken dog alene gik ud paa, at de have slaget den Dræbte i almindelige Stokke; men hvem af dem, der har bibragt ham det dødelige Slag, har endnu ei kunnet oplyses, hvorimod de 5 Medskyldige ere temmelig enige i, at Sognefogdens Adfærd har forledet dem til denne Forbrydelse. De have ogsaa Alle nægtet, at der var gjort nogen Aftale om at dræbe Niels Jørgensen, men derimod paastaaet, at Sognefogden havde i Kroen, da de tumlede med den Dræbte, flere Gange udladt sig med, at de ei skulde være bange, da han vilde tage Ansvaret paa sig, samt brugt andre lignende Yttringer, Sognefogden er i Øvrigt bekjendt som en agtværdig Mand, der ved sin hidtil stedse gode Opførsel havde erhvervet sig Enhvers Yndest. Den Dræbte var derimod et, i enhver Henseende, slet Menneske, der ofte fortrædigede sine Naboer, og ved adskillige Undsigelser og Trusler mod dem havde bragt hans Drabsmænd i opirret Tilsland, der, forenet med Nydelsen af Spiritus i Kroen, har forledet dem til at overfalde ham, hvorved det, efter deres eenstemmige Benægtelse, ikke har været deres Hensigt at dræbe ham. Den Dræbte blev fundet paa samme Sted, hvor Overfaldet skeete omtrent Kl. 12 om Natten.
Lolland-Falsters Stifts-Tidende, 1828-11-25
Søndagen den 16de November blev i Kjøbenhavn anlagt Hofsorg for den afdøde Enkedronning Charlotte Auguste Mathilde af Würtemberg, som bæres i 4 Uger. Cavaliererne bære sorte Klæder, blant Kaarde og Spænder, samt sorte Silkestrømper. Damerne bære sorte Silkeklæder; de første 14 Dage aldeles sort Den 12te November er Fuldmægtig paa Aalborg Amtscontoir, P. S. Ravnkilde, beskikket til Byfoged og Byskriver i Saxkjøbing og Herredsfoged og Herredsskriver i en Deel af Musse Herred, samt Birkedommer og Birkeskriver ved Fuglsang og Prierskov Birker paa Lolland. Den 14de er Sognepræst for Stubbekjøbing og for Maglebrænde Menighed paa Falster, Consistorialassessor W. L. Blædel, beskikket til Sognepræst i Assens og for Kjærum Menighed i Fyen.